പ്രളയത്തില് പരിക്കേറ്റവര്ക്ക് സൗജന്യ ചികിത്സ ഒരുക്കി മുണ്ടക്കയം മെഡിക്കല് ട്രസ്റ്റ് ആശുപത്രി മുണ്ടക്കയം: പ്രളയത്തില് പരിക്കേറ്റവര്ക്ക് സൗജന്യ ചികിത്സ ഒരുക്കി കാഞ്ഞിരപ്പള്ളി രൂപതയുടെ മുണ്ടക്കയം മെഡിക്കല് ട്രസ്റ്റ് ആശുപത്രി. കഴിഞ്ഞ ദിവസമുണ്ടായ വെള്ളപ്പൊക്കത്തിലും മണ്ണിടിച്ചിലിലും പരിക്കേറ്റ് നിരവധിപ്പേരാണ് മെഡിക്കല് ട്രസ്റ്റ് ആശുപത്രിയില് ചികിത്സ തേടിയത്. വാഹനങ്ങള് എത്തിപ്പെടാന് സാധിക്കാത്ത സ്ഥലങ്ങളിലെ രോഗികളെ ആശുപത്രി ജീവനക്കാര് സ്ട്രക്ച്ചറില് എടുത്ത് ആംബുലന്സില് കൊണ്ടു വന്നാണ് ചികിത്സകള് നല്കിയത്. ചികിത്സ തേടിയെത്തിയവരില് സാന്പത്തിക ബുദ്ധിമുള്ളവര്ക്ക് സൗജന്യമായിട്ടാണ് ആശുപത്രി അധികൃതര് ചികിത്സ നല്കിയത്. കൊക്കയാറിലുണ്ടായ ഉരുള്പൊട്ടലില് പരിക്കേറ്റ കൂട്ടിക്കല് പുതുപ്പറന്പില് ഷറഫുദീന്, ഭാര്യ നസീമ, മകന് ഷാഹുല്, ഷാഹുലിന്റെ ഭാര്യ സഫിയ, മക്കള് മുഹമ്മദ്, ഫാത്തിമ എന്നിവര് ആശുപത്രിയില് ചികിത്സയിലാണ്. ഇതില് ഷാഹുലിന്റെ രണ്ടാമത്തെ മകന് അപകടത്തില് മരണമടഞ്ഞിരുന്നു. ഷറഫുദീന്റെ രണ്ട് കാലിനും മേജര് സര്ജറി ആവശ്യമാണ്. ചികിത്സയും സര്ജറിയും സൗജന്യമായി നല്കാന് കാഞ്ഞിരപ്പള്ളി രൂപതാധ്യക്ഷന് മാര് ജോസ് പുളിക്കല് ആശുപത്രി അധികൃതരോട് നിര്ദേശിച്ചു.